2 polisiekantore toe, weer oop ná positiewe toetse | Netwerk24
2 polisiekantore toe, weer oop ná positiewe toetse
Deur Jana Breytenbach 14 Mei 2020 16:01
Twee polisiekantore in Kaapstad moes in die afgelope 48 uur gesluit en ontsmet word nadat 'n beampte by elkeen van dié kantore positief vir die nuwe koronavirus getoets is.
Brig. Novela Potelwa, polisiewoordvoerder, sê die polisiekantore in Athlone asook in Elsiesrivier was 'n tyd lank gesluit en die werk is elders gedoen.
Albei is egter skoongemaak en ontsmet, en is nou weer oop.
"Die mense met wie die beamptes in kontak was, word opgespoor en hulle word getoets," het Potelwa gesê.
Die Athlone-polisiekantoor was sowat 'n maand gelede ook vir 'n naweek gesluit vir ontsmetting nadat 'n beampte daar positief getoets is.
Potelwa sê mense wat in hegtenis geneem is, is in dié tyd by die Bishop Lavis-aanhoudingselle aangehou.